[{"text_idx": "#000000", "text": "Llifogydd yn achosi trafferthion teithio ledled Cymru"}, {"text_idx": "#000002", "text": "Mae ffyrdd a gwasanaethau teithio wedi cael eu heffeithio wrth i law trwm ddisgyn ar draws y rhan fwyaf o Gymru."}, {"text_idx": "#000003", "text": "Daeth rhybudd melyn gan y Swyddfa Dywydd i rym brynhawn Gwener, a bu'n weithredol dros Gymru gyfan tan 15:00 ddydd Sadwrn."}, {"text_idx": "#000004", "text": "Y disgwyl oedd mai de-ddwyrain a de-orllewin Cymru fyddai'n cael eu heffeithio fwyaf gan y glaw."}, {"text_idx": "#000005", "text": "Ond roedd hyd yn oed eira wedi tarfu ar wasanaethau Rheilffordd yr Wyddfa ddydd Sadwrn hefyd."}, {"text_idx": "#000006", "text": "Disgrifiad o\u2019r llun, Llun o eira sydd wedi achosi trafferthion i wasanaeth Rheilffordd yr Wyddfa"}, {"text_idx": "#000008", "text": "Doedd dim modd mynd drwy'r A483 o'r Drenewydd i Aberriw, ac fe dderbyniodd y gwasanaeth ta\u0302n nifer o alwadau am lifogydd yn ardaloedd Talgarth ac Aberhonddu."}, {"text_idx": "#000009", "text": "Roedd y gwasanaeth ta\u0302n hefyd wrth law ar o\u0302l i fenyw a'i phlentyn fynd yn sownd ar yr A483 yn ardal Garthmyl rhwng Y Trallwng a Threfaldwyn oherwydd y llifogydd."}, {"text_idx": "#000010", "text": "Yng Ngheredigion, mae'r B4337 rhwng y bont yn Nhalsarn a'r gyffordd a\u0302'r B4342 tuag at Felinfach wedi ei chau oherwydd difrod llifogydd i wyneb y ffordd."}, {"text_idx": "#000011", "text": "Mae Trafnidiaeth Cymru yn rhybuddio teithwyr trenau i edrych ar eu siwrnai cyn teithio."}, {"text_idx": "#000013", "text": "Disgrifiad o\u2019r llun, Roedd y ffordd yma ar gau yn ardal Marchwiail yn Wrecsam - dim fod hynny wedi rhwystro'r gyrrwr yma"}, {"text_idx": "#000014", "text": "Yn y cyfamser mae Cyfoeth Naturiol Cymru wedi cyhoeddi nifer o rybuddion am lifogydd ar draws Cymru."}, {"text_idx": "#000015", "text": "Mae manylion y rhybuddion llifogydd diweddaraf ar gael ar dudalen arbennig ar wefan Cyfoeth Naturiol Cymru."}, {"text_idx": "#000016", "text": "Uwchraddio rhybudd am law trwm i oren25 Hydref 2019"}, {"text_idx": "#000017", "text": "Uwchraddio rhybudd am law trwm i oren"}, {"text_idx": "#000018", "text": "Prif StraeonDiffygion wedi 'hybu' lledaeniad Covid mewn ysbytaiPublished3 awr yn o\u0302lDeiseb heddwch menywod Cymru ar ei ffordd adrefPublished1 awr yn o\u0302lAdran frys Glan Clwyd: 'Dim gwelliannau sylweddol'Published2 awr yn o\u0302l"}, {"text_idx": "#000020", "text": "Deiseb heddwch menywod Cymru ar ei ffordd adref"}, {"text_idx": "#000028", "text": "Cofio Tre\u0302n Bach y Mwmbwls"}, {"text_idx": "#000030", "text": "Goleuadau'r Gogledd yn goleuo'r awyr dros nos"}]